Τάσος Μπακασέτας

Ο Τάσος Μπακασέτας (Κόρινθος, 28 Ιουνίου 1993) είναι Έλληνας διεθνής ποδοσφαιριστής που αγωνίζεται μεσοεπιθετικός στο Ελληνικό Πρωτάθλημα και είναι ο αρχηγός του Παναθηναϊκού. Είναι επίσης ο αρχηγός της Εθνικής Ελλάδος.

 Συλλογική καριέρα 
 Αστέρας Τρίπολης 
Ξεκίνησε την ποδοσφαιρική του καριέρα από τα τμήματα υποδομής του Αστέρα Τρίπολης και το 2010 προωθήθηκε στην πρώτη ομάδα του συλλόγου, παίρνοντας το νούμερο 12 στη φανέλα. Την αγωνιστική περίοδο 2010–11 έκανε πέντε εμφανίσεις στο Πρωτάθλημα και δύο στο Κύπελλο. Το ντεμπούτο του στη Σούπερ Λίγκα το έκανε ξεκινώντας ως βασικός σε μια ήττα της ομάδας του από την Ξάνθη. Στο Κύπελλο Ελλάδας έκανε την πρώτη του εμφάνιση σε μια ήττα 1–0 από τον Ολυμπιακό. Την τελευταία του συμμετοχή για την περίοδο 2010–11, με τους Αρκάδες, την πραγματοποίησε εναντίον της ΑΕΚ στις 16 Ιανουαρίου 2011.

 Δανεισμός στον Θρασύβουλο Φυλής 
Στη μεταγραφική περίοδο του Ιανουαρίου του Πρωταθλήματος 2010–11 παραχωρήθηκε με τη μορφή δανεισμού στον Θρασύβουλο Φυλής. Αγωνίστηκε 10 φορές με τον Θρασύβουλο σημειώνοντας ένα τέρμα σε μια νίκη εναντίον του Εθνικού Αστέρα στις 28 Φεβρουαρίου 2011. Επέστρεψε στον Αστέρα Τρίπολης με τη λήξη της περιόδου 2010–11.

 Δανεισμός στον Άρη Θεσσαλονίκης 
Τον Ιανουάριο του 2014 παραχωρήθηκε ξανά ως δανεικός για ένα εξάμηνο στον Άρη Θεσσαλονίκης. Έκανε την πρώτη του εμφάνιση με τον Άρη σε μια εκτός έδρας ήττα 4–3 από τον Λεβαδειακό, σκοράροντας δύο τέρματα στον αγώνα. Σημείωσε ένα ακόμη γκολ πριν τη λήξη του δανεισμού του. Στο τέλος της περιόδου επέστρεψε και πάλι στην ομάδα της Τρίπολης.

 Επιστροφή στον Αστέρα Τρίπολης 
Το καλοκαίρι του 2014, στον εντός έδρας αγώνα απέναντι στη φινλανδική Ροβανιέμι, σημείωσε το πρώτο του τέρμα σε ευρωπαϊκή διασυλλογική διοργάνωση, το οποίο ήταν το τέταρτο της ομάδας του στην εν λόγω αναμέτρηση, εδραιώνοντας τη νίκη των Αρκάδων και εξασφαλίζοντας ουσιαστικά την ιστορική πρόκριση τους στον επόμενο γύρο του Europa League (2014–15).Αστέρας – Ροβανιέμι 4–2, www.contra.gr

Μερικές ημέρες αργότερα, τον Αύγουστο του 2014, ανανέωσε τη συνεργασία του με τον αρκαδικό σύλλογο μέχρι το καλοκαίρι του 2017.Ανανέωσαν Μπακασέτας και Κουρμπέλης, www.axortagos.gr

 Πανιώνιος 
Έπειτα από πέντε μήνες, τον Ιανουάριο του 2015, έλυσε το συμβόλαιο του με την ομάδα της Τρίπολης,Τέλος ο Μπακασέτας από τον Αστέρα, www.sport-fm.gr για να συνεχίσει στον Πανιώνιο, με τον οποίο υπέγραψε διετές συμβόλαιο συνεργασίας."Πάνθηρας" ο Μπακασέτας, www.sport-fm.gr

Με τους κυανέρυθρους πραγματοποίησε 50 εμφανίσεις και σημείωσε 13 γκολ.

 ΑΕΚ 
Τον Ιούνιο του 2016 μεταγράφηκε στην ΑΕΚ, υπογράφοντας συμβόλαιο τριετούς διάρκειας.Ανακοίνωσε Μπακασέτα η ΑΕΚ, www.sport-fm.gr

Την σεζόν 2017–18 κέρδισε τον τίτλο με την ομάδα της ΑΕΚ στο Ελληνικό Πρωτάθλημα.

 Αλάνιασπορ 
Τον Ιούνιο του 2019 εντάχθηκε στην τουρκική Αλάνιασπορ, στην οποία παρέμεινε για δύο έτη, κάνοντας 53 συμμετοχές με 17 γκολ.

 Τράμπζονσπορ 
Στις 12 Φεβρουαρίου 2021 παρουσιάστηκε από την Τράμπζονσπορ, όπου στις 14 Φεβρουαρίου 2021 έκανε την πρώτη του εμφάνιση με την τουρκική ομάδα.

Την σεζόν 2021–22 αναδείχτηκε πρωταθλητής με την ομάδα του στην τουρκική Σούπερ Λιγκ και κατέκτησε επίσης το Σούπερ Καπ Τουρκίας 2022.

Την σεζόν 2022–23 συγκαταλέγεται στην «κορυφαία ομάδα» της Σούπερ Λιγκ.

 Παναθηναϊκός 
Στις 22 Ιανουαρίου 2024 ο Παναθηναϊκός ανακοίνωσε την απόκτηση του Τάσου Μπακασέτα για τα επόμενα 3,5 χρόνια, με τον παίκτη να επιστρέφει στην Ελλάδα και το ελληνικό πρωτάθλημα μετά από απουσία 4,5 ετών.

 Διεθνής καριέρα 
Υπήρξε μέλος των μικρότερων εθνικών ομάδων και συγκεκριμένα της Νέων (Κ-19) την περίοδο 2011–2013 (13 συμμετοχές/3 τέρματα), της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος Νέων το 2012, καθώς και της Ελπίδων (Κ-21) (2013–14).

Στην Ανδρών κλήθηκε πρώτη φορά για τους εκτός έδρας φιλικούς αγώνες εναντίον της Αυστραλίας τον Ιούνιο του 2016,Αυτούς διάλεξε για Αυστραλία ο Σκίμπε, www.sport-fm.gr όπου και πραγματοποίησε το ντεμπούτο του στις 4 του ίδιου μήνα.Ντεμπούτο για Μπακασέτα, www.enwsi.gr

 Τίτλοι & Διακρίσεις 
 Συλλογικοί 
ΑΕΚ
 Πρωτάθλημα Ελλάδας (2018)

Τράμπζονσπορ
 Πρωτάθλημα Τουρκίας (2022)
 Σούπερ Καπ Τουρκίας (2022)
Παναθηναϊκός

 Κύπελλο Ελλάδος (2024)

 Διεθνείς 
 Εθνική Ελλάδος Κ-19
 Φιναλίστ Ευρωπαϊκού Πρωταθλήματος Ποδοσφαίρου Κ-19

 Ατομικοί 
 Καλύτερη ενδεκάδα Σούπερ Λιγκ Ελλάδας: 2015–16
 Καλύτερος Έλληνας παίκτης που αγωνίζονται στο εξωτερικό: 2019–20, 2021–22
 Καλύτερη ενδεκάδα Σούπερ Λιγκ Τουρκίας: 2022–23

 Παραπομπές 

 Εξωτερικοί σύνδεσμοι 

 Η καριέρα του Τάσου Μπακασέτα στο soccerway.com
 Το προφίλ του Τάσου Μπακασέτα στο transfermarkt

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Αλάνιασπορ
Κατηγορία:Ποδοσφαιριστές Τραμπζονσπόρ
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού